Фанта

Fanta — брэнд безалкагольнага моцнагазіраванага напою, які належыць кампаніі Coca-Cola.

Назва напою паходзіць ад  — уяўленнеБРЭ. Fanta.

 Гісторыя 

 Прадукт ваеннага часу 
Напой распрацаваны ў 1939 годзе ў Германіі, калі была накладзена забарона на ўвоз у краіну сіропу для вытворчасці напою Coca-Cola. Рэцэпт першага напою Fanta складаўся з яблычнай макухі, сахарыну і малочнай сыроваткі.

Да 1943 было прададзена каля 3 млн бутэлек Fanta. Папулярнасць напою ў ваенны час была звязана таксама з тым, што яго часта выкарыстоўвалі як аналаг цукру.

У 1945 году вытворчасць Fanta прыпынілася.

 Сучасны прадукт 
У 1955 годзе кампанія Società Napoletana Imbottigliamento Bevande Gassate (SNIBEG) аднавіла выпуск Fanta з іншай рэцэптурай (з дабаўленнем апельсінаў).

У 1960 годзе Coca-Cola купіла гэты брэнд і распаўсюдзіла яго па ўсім свеце. Напой актыўна прадаваўся ў Еўропе, Азіі, Афрыцы і Паўднёвай Амерыцы, але ён не стаў шырока даступным у Злучаных Штатах да 1960-х гадоў, таму што кампанія баялася, што гэта падарве моцныя пазіцыі на рынку іх флагманскай колы. Ужо тады яго даступнасць была абмежаваная, асабліва пасля 1980-х гадоў з-за даччынага брэнда Minute Maid, які прадаваў падобныя прадукты пад сваім імем.

У 2001 годзе Фанта атрымала агульнанацыянальнае прызнанне ў сувязі з ростам іспанамоўнага насельніцтва ЗША і даказанай папулярнасцю гэтага напою ў Лацінскай Амерыцы.

 Міжнародная даступнасць 
Рэцэпт са смакам апельсіна, распаўсюджаны за межамі ЗША, змяшчае апельсінавы сок, а ў амерыканскай версіі яго няма.

У Албаніі, Босніі і Герцагавіне, Харватыі, Польшчы, Сербіі, Румыніі, Швецыі і некаторых іншых еўрапейскіх краінах існуе Фанта Шаката (гульня слоў «soc», што ў перакладзе з румынскага азначае «бузіна» і «шок»), прыгатаваная на аснове напою з экстрактам кветак бузіны. Аднак у Расіі «Шаката» — гэта рэбрэндынг Фанты Цытрус, якая больш падобная на звычайны ліманад. Гэты варыянт напою празрысты, а бутэлька афарбаваная ў сіні колер.

 Крыніцы 

Катэгорыя:Безалкагольныя напоі